Diari Oficial de la Generalitat Valenciana


Sumari del DOGV 2695, del 23-02-1996 (1996/837538)

ORDRE de 29 de gener de 1996, de la Conselleria de Treball i Afers Socials, mitjançant la qual es publica la línia pressupostària i s'estableix el procediment de pagament per a la segona fase dels programes de garantia social, convocats per l'Ordre de 18 de maig de 1995, de les conselleries de Treball i Afers Socials i d'Educació i Ciència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/01/29/(1)/dof/vci/html**

### Dades del document

Número de DOGV
:   2695

Data del DOGV
:   23-02-1996

Secció del DOGV
:   DISPOSICIONS GENERALS

Número del document
:   1996/837538


Data del document
:   29-01-1996

Organisme emissor
:   Conselleria de Treball i Afers Socials

Tipus de document
:   Ordre

ORDRE de 29 de gener de 1996, de la Conselleria de Treball i Afers Socials, mitjançant la qual es publica la línia pressupostària i s'estableix el procediment de pagament per a la segona fase dels programes de garantia social, convocats per l'Ordre de 18 de maig de 1995, de les conselleries de Treball i Afers Socials i d'Educació i Ciència.   
Amb data d'1 de juny de 1995 va ser publicada al DOGV l'Ordre de 18 de maig de 1995, de les conselleries d'Educació i Ciència i de Treball i Afers Socials, per la qual es convocaven subvencions per al desenvolupament de programes de garantia social.  
Després de la publicació de la Llei de Pressupostos de la Generalitat Valenciana per a l'exercici de 1996 (DOGV de 31.12.95) i segons l'establert en l'article 47 de la Llei d'Hisenda Pública de la Generalitat Valenciana, es procedeix a publicar la línia pressupostària que sufragarà la segona fase dels esmentats programes, com figura en l'art. 2 de l'Ordre de 18 de maig de 1995, de les conselleries d'Educació i Ciència i de Treball i Afers Socials.  
Alhora, i a fi d'evitar interrupcions entre la primera i la segona fase d'execució dels programes, s'estableix un procediment de justificació de despeses que inclou des de la finalització de la primera fase fins la finalització del programa de garantia social.  
Per tot això, fent ús de les facultats que em confereix la Llei 5/1983, de 30 de desembre, de Govern Valencià,  
ORDENE  
Article únic  
La segona fase dels programes de garantia social, que es realitzarà durant el primer semestre de 1996, serà finançada per la Conselleria de Treball i Afers Socials per una quantia màxima de 195.314.096 PTA, amb càrrec a la línia de subvenció 409 del programa 322.20 de la Llei de Pressupostos de la Generalitat Valenciana per a 1996.  
Les ajudes corresponents a la segona fase es lliuraran, amb l'informe previ favorable de la Conselleria de Cultura, Educació i Ciència, en els termes establerts per la resolució aprovatòria, que inclourà el procediment següent:  
Es lliurarà un 30% de la subvenció concedida amb la presentació prèvia per part de l'entitat de la relació de participants en el programa de garantia social, la documentació acreditativa d'haver subscrit l'assegurança d'accidents i de responsabilitat civil i la fitxa de manteniment a tercers.  
El 70% restant es lliurarà amb la presentació prèvia, en un termini màxim de dos mesos des de la finalització del programa, de la justificació de les despeses ocasionades en la seua execució.  
L'entitat, abans del pagament, haurà de presentar la documentació acreditativa d'estar al corrent en les obligacions tributàries i amb la Seguretat Social en els termes establerts en l'Ordre de 7 de gener de 1991, de la Conselleria d'Economia i Hisenda, sobre compliment d'obligacions tributàries i amb la Seguretat Social per a beneficiaris de subvencions amb càrrec als pressupostos de la Generalitat Valenciana (DOGV de 5 de febrer de 1991) i quedaran exonerades d'aquesta acreditació les entitats locals, organismes autònoms i empreses públiques de la Generalitat Valenciana en funció de l'establert en l'article 6 de l'esmentat text.  
València, 29 de gener de 1996  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI